Ribe Stifts Adresseaviser, 1847-09-10
Ribe. Deres Maj. Kongen og Dronningen holdt deres Jndtog her Natten mellem Onsdag og Torsdag Kl. mellem 3 og 4, under Klokkeringning og Blusning med bengalske Flammer fra Domkirkens Taarn, samt ledsagede af Ringridningskorpset, der var taget Majestæterne imøde 1/2 Miil herfra Byen, anført af dets Formænd Dr. Dircks og Mølleforpagter Erichsen, (i vor Beretning om Hs. Kgl. Høihed Kronprindsens Ankomst var ved en Feiltagelse den ene af Korpsets Formænd urigtigt angiven). Ved Sønderport modtoges Majestæterne af Borgermesteren og bødes velkommen af Borgervæbningen og en stor Mængde Mennesker med levende Jubel, der gjentoges efterhaanden som Toget drog igjennem Gaderne til Kammerherre Stiftamtmand Grev v. Sponnecks Bolig, hvor Majestæterne toge ind, og hvor samtlige Borgerrepræsentantere og Byens og Omegnens Embedsmænd vare forsamlede til Kour. Næste Dag Kl. 9 kjørte Hs. Majestæt og Hs. Kgl. Høihed Kronprindsen til Ydrehjerrum i Anledning af Kanalgravningen ved Aaens Udløb, samt det for omtalte Sødiges Opførelse. Kongen og Kronprindsen skulde have været førte tilbage til Byen af Aaen i en særdeles smagfuldt udstyret, med 5 raske, smukkklædte Sømænd besat og af Krigsassessor Aarøe fort Baad; men paa Grund af det kjølige Veir og den stærke Blæst foretrak Hs. Majestæt at tage tilbage over Land. Derefter besøgte Majestæterne med Kronprindsen Domkirken, hvor Hs. Høiærværdighed Biskoppen holdt en Tale i Koret. Fra Orgelet blev afsjungen en Sang, før og efter Talen. Derefter besøgtes den lærde Skole, hvor Majestæterne hilsedes med en Sang, der udførtes af Disciplene. J Cathrine Kirke, hvorhen de kongl. Herskaber derefter begave sig holdt Pastor de Thurahen versificeret Tale med en Sang for og efter. Paa Torvet passerede Borgervæbningen Revn, hvorefter Borgerkpt. Utzon udbragte et Leve for Kongen og Kronprindsen, som Hs. Maj. besvarede med et Leve for Borgervæbningen. Fremdeles besøgtes Hospitalet og Raadhuset, hvor Kommunalbestyrelsen var tilstede og hvor Arkivet og Arresterne toges i Øiesyn. Ogsaa Slotsbanken blev besøgt. Før og efter Taflet gaves Audiens. Kl. 9 om Aftenen bragte Byens Haandværkssvende Hs. Majestæt et meget smuk og velordnet Fakkeltog. En Sang blev afsungen, hvorefter et Leve for Majestæterne og Kronprindsen udbragtes. Efter at Kongen og Kronprindsen naadigst havde udtalt deres Tilfredshed og Tak, vendte Toget tilbage til Torvet, hvor Faklerne brændte ud i et Baal under Musik og Afsyngelse af Fædrelands-Sange. Kl. 9 1/2 begave Deres Majestæter og Kronprindsen sig til den af Organist Hansen arrangerede Orgelkoncert i Domkirken, der, oplyst af en stor Mængde Lys, tog sig særdeles prægtig ud i sin simple Storhed, og hvor en Forsamling af mellem 5 og 600 Mennesker var tilstede. De kongelige Herskaber med følge toge Plads i Koret, hvor en med rødt Tøi beklædt og med Guldkroner besat Tribune var opført for de Kongelige Gjæster, der efter Koncerten udtalte deres særdeles Tilfredshed saavel med de udførte Nummere som med Arrangementet i det Hele taget. – Ved Sønderport var paa Kommunalbestyrelsens Foranstaltning opført en smuk Æreport, der saavel Onsdag som Torsdag Aften var illumineret. Blandt de flere Bygninger, der vare smukt oplyste ville vi udhæve Kjøbmand Bjerrum, Jndgangene til Bispegaarden og Stiftamtmandens Bolig, samt Acciseboden ved Nørreport, hvor tvende Transparenter med de Kongelige Navnetræk vare anbragte. Paa Laugsbuset havde Skræddersvendene anbragt et Transparent med Kongens Navnetræk og en Jnskription. Jmorges Kl. 9, efterat Majestæterne til den ved Afreisen, tilstedeværende Kommunalbestyrelse havde udtalt sin Tak for denne Gang, forlode de høie Gjæster Byen. Udenfor Nørreport var reist en Æreport, ligeledes efter Kommunalbestyrelsens Foranstaltning, og her bragtes Majestæterne et Afskeds=Leve af den paraderende Borgervæbning og Folkemængden. De høie Reisende stege af ved Plantagerne for at besee disse og yttrede her for Forskjønnelses=Komitteen deres Tilfredshed med dens Bestræbelser og Omhu for Anlægget, og takkede navnlig Krigsassessor Aarøe for den Deel han havde havt i flere Arrangements i Anledning af deres Besøg i Ribe. Ringridningskorpset ledsagede Majestæterne til Foldingbro, hvorfra Grændse-Told embedsmændene eskorterede dem til Kolding. Ved Ribe Markeskjel hilsedes Majestæterne af de slesvigske Sognefogder, der her sluttede sig til de øvrige Ridende og fulgte til Foldingbro. Ved Kals lund Kirke var Menigheden forsamlet og Sognets Præst, Bøllemose, holdt en Tale til Majestæterne. Flere Detailler dette høje Besøg vedkommende skulle blive meddeelte næste Gang.